หุ้นวันที่ 21 ต.ค.ปิดบวก 7.24 จุด
ดัชนีปิดที่ 916.34 จุด เพิ่มขึ้น 7.24 จุด แตะระดับสูงสุดที่ 921.61จุด ต่ำสุดที่ 905.70 จุด มูลค่าการซื้อขาย 16,862 ล้านบาท
21 ต.ค. 2554

ดัชนีปิดที่ 916.34 จุด เพิ่มขึ้น 7.24 จุด แตะระดับสูงสุดที่ 921.61จุด ต่ำสุดที่ 905.70 จุด มูลค่าการซื้อขาย 16,862 ล้านบาท 
น.ส. ธีรดา ชาญยิ่งยงค์ ผู้ช่วยอาวุโส ฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ดัชนีหุ้นวันนี้เคลื่อนไหวไร้ทิศทางที่แน่นอน เพราะสามารถดีดขึ้นในช่วงบ่ายตามตลาดหุ้นยุโรปได้ที่มีกำหนดการประชุมแก้หนี้ที่ชัดเจนของกลุ่มประเทศยุโรป แต่โดยรวมหุ้นไทยยังขึ้นน้อยกว่าตลาดภูมิภาค เนื่องจากถูกกดดันจากปัญญาน้ำท่วมที่นักลงทุนมีความกังวลว่าน้ำจะเข้ากรุงเทพฯ มากน้อยขนาดไหนในช่วงวันหยุดสุดสัปดาห์ 3 วันนี้
ทั้งนี้ หากสุดสัปดาห์นี้ กรุงเทพฯ ได้รับผลกระทบน้ำท่วมที่น้อยและยังสามารถประกอบธุรกิจได้ปกติ ดัชนีอาจมีการดีดตัวขึ้นบ้าง แต่โดยรวมระยะยาวดัชนียังอยู่ในทิศทางขาลงเพราะยังมีความกังวลในวิกฤตยุโรปอยู่
สำหรับกรอบดัชนีสัปดาห์หน้า กรอบแนวต้านที่ 935-940 จุด และแนวรับที่ 880 จุด ส่วนกลยุทธ์เมื่อระยะยาวแนวโน้มหุ้นยังเป็นขาลง แนะนำให้ลงทุนในหุ้นเพียง 25 % ของพอร์ต และหากดัชนีดดีดตัวขึ้นสำหรับผู้ที่มีหุ้นในมือให้ทยอยขายทำกำไรออกมา ขณะที่นักลงทุนระยะสั้นสามารเก็งกำไรหุ้นในกลุ่มที่ได้ประโยชน์จากน้ำท่วม เช่น กลุ่มวัสดุก่อสร้าง กลุ่มกำจัดขยะ อาหารและน้ำดื่ม
หลักทรัพย์ที่มีมูลค่าการซื้อขายสูงสุด 5 อันดับคือ 
PTTGC     มูลค่าการซื้อขาย 2,248 ล้านบาท ปิดที่ 54.00 บาท  -
SCB         มูลค่าการซื้อขาย 1,457 ล้านบาท ปิดที่ 102.00 บาท เพิ่มขึ้น 1.50 บาท (+1.49%)
PTT          มูลค่าการซื้อขาย 1,021 ล้านบาท ปิดที่ 284.00 บาท เพิ่มขึ้น 7.00 บาท (+2.53%)
SCC         มูลค่าการซื้อขาย 972 ล้านบาท ปิดที่  289.00 บาท เพิ่มขึ้น 1.00 บาท (+0.35%)
KBANK    มูลค่าการซื้อขาย 781 ล้านบาท ปิดที่ 115.00 บาท เพิ่มขึ้น 4.00 บาท(+3.60%)